title: A Bizottság (EU) 2019/432 végrehajtási rendelete (2019. március 18.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

text:
                  19.3.2019

                  HU

                  Az Európai Unió Hivatalos Lapja

                  L 75/70

         A BIZOTTSÁG (EU) 2019/432 VÉGREHAJTÁSI RENDELETE
         (2019. március 18.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:

                     (1)

                     Az 1210/2003/EK rendelet III. melléklete felsorolja azon állami intézményeket, vállalkozásokat és szervezeteket, valamint a korábbi iraki kormány azon természetes és jogi személyeit, intézményeit és szervezeteit, amelyekre az említett rendelet értelmében a 2003. május 22-én Irakon kívül található pénzkészletek és gazdasági erőforrások befagyasztása vonatkozik.

                     (2)

                     2019. március 13-án az Egyesült Nemzetek Biztonsági Tanácsának szankcióbizottsága úgy határozott, hogy négy bejegyzést töröl az azon személyekre és szervezetekre vonatkozó jegyzékéből, amelyekre vonatkozóan a pénzeszközök és gazdasági erőforrások befagyasztását alkalmazni kell.

                     (3)

                     Az 1210/2003/EK rendelet III. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az 1210/2003/EK rendelet III. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 18-án.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 169., 2003.7.8., 6. o.

            MELLÉKLET
            Az 1210/2003/EK tanácsi rendelet III. mellékletében a következő bejegyzéseket el kell hagyni:

                        „46.

                        GENERAL ESTABLISHMENT FOR MAIN OUT PALL DRAIN. Cím: Box 113, Nassiriyah, Irak.”

                        „98.

                        NATIONAL TOBACCO STATE COMPANY (alias NATIONAL TOBACCO STATE ENTERPRISE). Cím: Box 6, Arbil, Irak.”

                        „145.

                        STATE ENTERPRISE FOR PETROCHEMICAL INDUSTRIES. Cím: Khor Al Zubair, P.O. Box 933, Basrah, Irak.”

                        „147.

                        STATE ENTERPRISE FOR PULP AND PAPER INDUSTRIES. Cím: Box 248, Hartha District, Basrah, Irak.”


title: A Bizottság (EU) 2019/555 végrehajtási rendelete (2019. április 5.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 298. alkalommal történő módosításáról

text:
                  8.4.2019

                  HU

                  Az Európai Unió Hivatalos Lapja

                  L 97/6

         A BIZOTTSÁG (EU) 2019/555 VÉGREHAJTÁSI RENDELETE
         (2019. április 5.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 298. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2019. március 29-én az Egyesült Nemzetek Biztonsági Tanácsának szankcióbizottsága úgy határozott, hogy hat bejegyzést módosít az azon személyekre, csoportokra és szervezetekre vonatkozó jegyzékében, amelyekre vonatkozóan a pénzeszközök és gazdasági erőforrások befagyasztását alkalmazni kell.

                     (3)

                     Az Egyesült Nemzetek Biztonsági Tanácsának szankcióbizottsága által módosított egyik bejegyzés esetében csak olyan módosításra került sor, amely nem igényel átültetést a 881/2002/EK rendeletbe.

                     (4)

                     A 881/2002/EK rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 5-én.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 139., 2002.5.29., 9. o.

            MELLÉKLET
            A 881/2002/EK tanácsi rendelet I. melléklete a következőképpen módosul:

                        1.

                        A „Természetes személyek” részben az alábbi bejegyzés azonosító adatai a következőképpen módosulnak:
                        A „Sayf-Al Adl (más néven a) Mohammed Salahaldin Abd El Halim Zidan. Születési ideje: 1963.4.11. Születési helye: Monufia kormányzóság, Egyiptom. Állampolgársága: egyiptomi; b) Muhamad Ibrahim Makkawi. Születési ideje: i. 1960.4.11., ii. 1963.4.11. Születési helye: Egyiptom. Állampolgársága: egyiptomi; c) Ibrahim al-Madani; d) Saif Al-'Adil; e) Seif al Adel). Születési ideje: 1963.4.11. Születési helye: Monufia Governate, Egyiptom. Állampolgársága: egyiptomi. A 7d. cikk (2) bekezdésének i) pontjában meghatározott megjelölés időpontja: 2001.1.25.”
                        bejegyzés helyébe a következő szöveg lép:
                        „Mohammed Salahaldin Abd El Halim Zidane (más néven a) Sayf-Al Adl. Születési ideje: 1963.4.11. Születési helye: Monufia kormányzóság, Egyiptom. Állampolgársága: egyiptomi; b) Muhamad Ibrahim Makkawi. Születési ideje: i. 1960.4.11.; ii. 1963.4.11. Születési helye: Egyiptom. Állampolgársága: egyiptomi; c) Ibrahim al-Madani; d) Saif Al-'Adil; e) Seif al Adel). Születési ideje: i. 1963.4.11.; ii. 1960.4.11. Születési helye: Monufia kormányzóság, Egyiptom. Állampolgársága: egyiptomi. Egyéb információ: felelős (az azóta elhunyt) Oszáma bin Láden biztonságáért. Haja: sötét. Szeme: sötét. A 7d. cikk (2) bekezdésének i) pontjában meghatározott megjelölés időpontja: 2001.1.25.”

                        2.

                        A „Természetes személyek” részben az alábbi bejegyzés azonosító adatai a következőképpen módosulnak:
                        A „Yassin Syawal (más néven a) Salim Yasin; b) Yasin Mahmud Mochtar; c) Abdul Hadi Yasin; d) Muhamad Mubarok; e) Muhammad Syawal; f) Yassin Sywal; g) Abu Seta; h) Mahmud; i) Abu Muamar; j) Mubarok). Születési ideje: Körülbelül 1972. Állampolgársága: indonéz. Egyéb információ: 2003 decemberében szabadlábon.”
                        bejegyzés helyébe a következő szöveg lép:
                        „Yassin Syawal (más néven a) Salim Yasin; b) Yasin Mahmud Mochtar; c) Abdul Hadi Yasin; d) Muhamad Mubarok; e) Muhammad Syawal; f) Yassin Sywal; g) Abu Seta; h) Mahmud; i) Abu Muamar; j) Mubarok). Születési ideje: 1962.9.3. Születési helye: Makassar, Indonézia. Állampolgársága: indonéz. Egyéb információ: 2003 decemberében szabadlábon. A 7d. cikk (2) bekezdésének i) pontjában meghatározott megjelölés időpontja: 2003.9.9.”

                        3.

                        A „Természetes személyek” részben az alábbi bejegyzés azonosító adatai a következőképpen módosulnak:
                        Az „Amor Mohamed Ghedeir (más néven a) Abdelhamid Abou Zeid; b) Youcef Adel; c) Abou Abdellah; d) Abid Hammadou). Születési ideje: 1958 körül. Születési helye: Deb-Deb, Amenas, Wilaya (tartomány), Illizi, Algéria. Állampolgársága: algériai. Egyéb információ: a) anyja neve: Benarouba Bachira; b) apja neve: Mabrouk. A 2a. cikk (4) bekezdésének b) pontjában meghatározott megjelölés időpontja: 2008.7.3.”
                        bejegyzés helyébe a következő szöveg lép:
                        „Amor Mohamed Ghedeir (más néven a) Abdelhamid Abou Zeid; b) Youcef Adel; c) Abou Abdellah; d) Abid Hammadou; 1965. december 12-én született Touggourtban, Ouargla wilaya [tartomány], Algéria [a korábban jegyzékbe vettek szerint]). Születési ideje: 1958 körül. Születési helye: Deb-Deb, Amenas, Illizi wilaya (tartomány), Algéria. Állampolgársága: algériai. Egyéb információ: a) anyja neve: Benarouba Bachira; b) apja neve: Mabrouk. Egyéb információ: értesülések szerint 2013. február 24-én elhunyt. A 7d. cikk (2) bekezdésének i) pontjában meghatározott megjelölés időpontja: 2008.7.3.”

                        4.

                        A „Természetes személyek” részben az alábbi bejegyzés azonosító adatai a következőképpen módosulnak:
                        A „Mohamed Lahbous (más néven a) Mohamed Ennouini; b) Hassan; c) Hocine). Születési ideje: 1978. Születési helye: Mali. Állampolgársága: mali. Címe: Mali. A 2a. cikk (4) bekezdésének b) pontjában meghatározott megjelölés időpontja: 2013. október 24.”
                        bejegyzés helyébe a következő szöveg lép:
                        „Mohamed Lahbous (más néven a) Mohamed Ennouini; b) Hassan; c) Hocine). Születési ideje: 1978. Születési helye: Mali. Állampolgársága: mali. Címe: Mali. Egyéb információ: a Mouvement pour l'Unification et le Jihad en Afrique de l'Ouest (MUJAO) tagja. Értesülések szerint 2018. február 14-én elhunyt. A 7d. cikk (2) bekezdésének i) pontjában meghatározott megjelölés időpontja: 2013.10.24.”

                        5.

                        A „Természetes személyek” részben az alábbi bejegyzés azonosító adatai a következőképpen módosulnak:
                        A „Nusret Imamovic (más néven Nusret Sulejman Imamovic). Születési ideje: a) 1971.9.26.; b) 1977.9.26. Állampolgársága: bosznia-hercegovinai. Útlevélszáma: a) 349054 (bosznia-hercegovinai útlevélszám); b) 3490054 (bosznia-hercegovinai útlevélszám). Címe: Szíriai Arab Köztársaság (2015. szeptemberi tartózkodási hely). A 7d. cikk (2) bekezdésének i) pontjában meghatározott megjelölés időpontja: 2016.2.29.”
                        bejegyzés helyébe a következő szöveg lép:
                        „Nusret Imamovic (más néven Nusret Sulejman Imamovic). Születési ideje: a) 1971.9.26.; b) 1977.9.26. Születési helye: Miljanovci, Kalesija önkormányzat, Bosznia. Állampolgársága: bosznia-hercegovinai. Útlevélszáma: a) 349054 (bosznia-hercegovinai útlevélszám); b) 3490054 (bosznia-hercegovinai útlevélszám). Címe: Szíriai Arab Köztársaság (2015. szeptemberi tartózkodási hely). A 7d. cikk (2) bekezdésének i) pontjában meghatározott megjelölés időpontja: 2016.2.29.”


title: A Bizottság (EU) 2019/987 végrehajtási rendelete (2019. május 29.) a többlépcsős típus-jóváhagyási eljárás hatálya alá tartozó új könnyű haszongépjárművek CO2-kibocsátásának ellenőrzése tekintetében a 293/2012/EU végrehajtási rendelet módosításáról

text:
                  18.6.2019

                  HU

                  Az Európai Unió Hivatalos Lapja

                  L 160/8

         A BIZOTTSÁG (EU) 2019/987 VÉGREHAJTÁSI RENDELETE
         (2019. május 29.)
         a többlépcsős típus-jóváhagyási eljárás hatálya alá tartozó új könnyű haszongépjárművek CO2-kibocsátásának ellenőrzése tekintetében a 293/2012/EU végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre (1) és különösen annak 8. cikke (9) bekezdésének első albekezdésére,
         mivel:

                     (1)

                     A 293/2012/EU bizottsági végrehajtási rendelet (2) előírja a tagállamok, de ugyanakkor a gyártók számára is bizonyos, az új könnyű haszongépjárművek nyilvántartásba vételére vonatkozó adatoknak az 510/2011/EU rendeletnek megfelelő bejelentéstét.

                     (2)

                     Az (EU) 2017/1151 bizottsági rendeletben (3) meghatározott, a könnyűgépjárművekre vonatkozó, világszinten harmonizált vizsgálati eljárás (WLTP), amely a könnyű haszongépjárművek CO2-kibocsátásának és tüzelőanyag-fogyasztásának mérésére szolgáló új szabályozási vizsgálati eljárás, 2019. szeptember 1-jei hatállyal a 692/2008/EK bizottsági rendeletben (4) meghatározott új európai menetciklus (NEDC) helyébe lép. Ez a változás hatással lesz a többlépcsős típus-jóváhagyási eljárás hatálya alá tartozó N1 kategóriájú gépjárművek (a továbbiakban: többlépcsős előállítású járművek) CO2-kibocsátásának és üzemanyag-fogyasztásának meghatározási módszerére.

                     (3)

                     Az 510/2011/EU rendelet értelmében a többlépcsős előállítású járművek fajlagos CO2-kibocsátását az alapjármű gyártójához kell hozzárendelni. Annak érdekében, hogy az alapjármű gyártója hatékonyan és kellő bizonyossággal tervezhesse meg a fajlagos CO2-céloknak való megfelelését, a módszer biztosítja, hogy az adott gyártóhoz hozzárendelt CO2-kibocsátás és tömeg ismert legyen az alapjármű gyártásának és értékesítésének pillanatában, és ne csak akkor, amikor az utolsó gyártási lépcsőt végző gyártó a befejezett járművet piaci forgalomba hozza.

                     (4)

                     Az alapjármű gyártójának jelentést kell tennie a Bizottság számára az 510/2011/EU rendelet II. melléklete A. részének 1a.1. pontjában említett interpolációs számításhoz használt bemeneti értékekről, valamint a nem teljes alapjármű CO2-kibocsátási és tömegértékeiről. Ezen értékek alapján kell kiszámítani az alapjármű gyártójának átlagos fajlagos kibocsátását és fajlagos kibocsátási célértékét.

                     (5)

                     Azon nem teljes alapjárművek gyártóinak, amelyeket az előző naptári évben azzal a céllal értékesítettek, hogy egy másik gyártó befejezzen, fel kell tölteniük az 510/2011/EU rendelet II. mellékletében meghatározott adatokat az Európai Környezetvédelmi Ügynökség üzleti adattárába.

                     (6)

                     A 293/2012/EU végrehajtási rendeletet ezért ennek megfelelően módosítani kell.

                     (7)

                     Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

            1. cikk
            A 293/2012/EU végrehajtási rendelet 10. cikke a következő (3) és (4) bekezdéssel egészül ki:

                  „(3)   Az ideiglenes fajlagos kibocsátási célérték és az ideiglenes átlagos fajlagos CO2-kibocsátás kiszámítása céljából, valamint az 510/2011/EU rendelet II. melléklete A. részének 1a.1. pontja szerint felhasznált bemeneti értékek ellenőrzése céljából a gyártók – az Európai Környezetvédelmi Ügynökség által kezelt adattárba történő elektronikus adatátvitel útján – benyújtják a Bizottságnak az előző naptári évben az általuk az Unióban értékesített, többlépcsős típus-jóváhagyási eljárás hatálya alá tartozó alapjárműveknek az említett rendelet II. melléklete A. részének 1c. pontjában meghatározott adatait.
                  Ezen adatokat elektronikus adatátvitel révén kell eljuttatni az Európai Környezetvédelmi Ügynökség adattárába.

                  (4)   Amennyiben a gyártók nem nyújtják be a (3) bekezdésben említett részletes adatokat, az ideiglenes fajlagos kibocsátási célértéket és az ideiglenes átlagos fajlagos kibocsátást a tagállamok által szolgáltatott részletes adatok alapján kell kiszámítani.”

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Brüsszelben, 2019. május 29-én.

                  a Bizottság részéről

                  az elnök

               Jean-Claude JUNCKER

            (1)  HL L 145., 2011.5.31., 1. o.

            (2)  A Bizottság 293/2012/EU végrehajtási rendelete (2012. április 3.) az új könnyű haszongépjárművek nyilvántartásba vett adatainak az 510/2011/EU európai parlamenti és tanácsi rendelet szerinti ellenőrzéséről és bejelentéséről (HL L 98., 2012.4.4., 1. o.).

            (3)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

            (4)  A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).


title: A Bizottság (EU) 2019/989 végrehajtási rendelete (2019. június 17.) a klórprofam hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg.)

text:
                  18.6.2019

                  HU

                  Az Európai Unió Hivatalos Lapja

                  L 160/11

         A BIZOTTSÁG (EU) 2019/989 VÉGREHAJTÁSI RENDELETE
         (2019. június 17.)
         a klórprofam hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére és 78. cikke (2) bekezdésére,
         mivel:

                     (1)

                     A 2004/20/EK bizottsági irányelv (2) felvette a 91/414/EGK tanácsi irányelv (3) I. mellékletébe a klórprofam hatóanyagot.

                     (2)

                     A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

                     (3)

                     A klórprofam hatóanyagnak az 540/2011/EU végrehajtási rendelet mellékletének A. részében megállapított jóváhagyása 2019. július 31-én lejár.

                     (4)

                     A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a klórprofam hatóanyag jóváhagyásának meghosszabbítása iránt.

                     (5)

                     A három kérelmezőből álló munkacsoport benyújtotta a kiegészítő dokumentációt a 844/2012/EU végrehajtási rendelet 6. cikkének megfelelően. A referens tagállam a kérelmet hiánytalannak találta.

                     (6)

                     A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2016. április 29-én benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

                     (7)

                     A Hatóság a meghosszabbítási kérelmet értékelő jelentést megküldte észrevételezésre a kérelmezőnek és a tagállamoknak, majd a kapott észrevételeket továbbította a Bizottsághoz. A Hatóság ezenkívül közzétette a kiegészítő összefoglaló dokumentációt.

                     (8)

                     A Hatóság 2017. június 18-án eljuttatta a Bizottsághoz az azzal kapcsolatos állásfoglalását (6), hogy a klórprofam várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Hatóság arra a következtetésre jutott, hogy az étrendi bevitelen alapuló kockázatértékelés a végső fogyasztó vonatkozásában nem végezhető el, mivel számos adat hiányzik, és bizonytalanságok merültek fel az élelmezési felhasználásra vonatkozóan. Mindazonáltal egy fogyasztói kockázatértékelés előzetes eredményei a klórprofammal kapcsolatban rámutatnak arra a kritikus problématerületre, hogy akut és krónikus fogyasztói étrendi kockázatokat azonosítottak mind a klórprofam, mind fő metabolitja, a 3-klóranilin esetében. A Hatóság továbbá arra a következtetésre jutott, hogy további tudományos értékelésre van szükség a klórprofam potenciális endokrin károsító tulajdonságaira vonatkozóan, és hogy a szabadföldi felhasználásra szánt nem célzott ízeltlábúakra vonatkozó kockázatértékelést nem lehetett véglegesíteni.

                     (9)

                     A Bizottság felkérte a kérelmezőket, hogy nyújtsák be észrevételeiket a Hatóság következtetéséről, és – a 844/2012/EU végrehajtási rendelet 14. cikke (1) bekezdésének megfelelően – a hosszabbításra vonatkozó jelentés tervezetéről. A kérelmezők benyújtották észrevételeiket, és azokat a Bizottság alaposan megvizsgálta.

                     (10)

                     A kérelmezők által felhozott érvek azonban nem tudták eloszlatni a hatóanyaggal kapcsolatos aggályokat.

                     (11)

                     A klórprofam jóváhagyásának megújítása iránti kérelmet benyújtó munkacsoport egyik tagja 2019. január 23-án arról a döntéséről tájékoztatta a Bizottságot, hogy visszavonja támogatását a klórprofam burgonyán alkalmazott csírázásgátló szerként történő reprezentatív felhasználására vonatkozóan. A munkacsoport 2019. március 19-én tájékoztatta a Bizottságot, hogy az élelmezési célra nem alkalmas terményeket, mint például a virághagymát érintő felhasználás kivételével visszavonta támogatását valamennyi reprezentatív felhasználásra vonatkozóan.

                     (12)

                     Következésképpen nem nyert megállapítást, hogy legalább egy növényvédő szer egy vagy több reprezentatív felhasználása vonatkozásában teljesülnek az 1107/2009/EK rendelet 4. cikkében előírt jóváhagyási kritériumok. Ezért az említett rendelet 20. cikke (1) bekezdése b) pontjának megfelelően helyénvaló úgy rendelkezni, hogy a klórprofam hatóanyag jóváhagyása ne kerüljön meghosszabbításra.

                     (13)

                     Az 540/2011/EU végrehajtási rendeletet ezért ennek megfelelően módosítani kell.

                     (14)

                     A tagállamok számára elegendő időt kell biztosítani a klórprofamot tartalmazó növényvédő szerekre vonatkozó engedélyek visszavonására.

                     (15)

                     Amennyiben a tagállamok az 1107/2009/EK rendelet 46. cikke értelmében türelmi időt biztosítanak a klórprofamot tartalmazó növényvédő szerek tekintetében, ez az időszak legfeljebb 2020. október 8-ig tarthat.

                     (16)

                     Az (EU) 2018/917 bizottsági végrehajtási rendelet (7)2019. július 31-ig meghosszabbította a klórprofam jóváhagyásának érvényességét annak érdekében, hogy a jóváhagyás meghosszabbítására irányuló eljárást az anyag jóváhagyásának lejárta előtt le lehessen zárni. Ugyanakkor mivel határozathozatalra a lejárat kiterjesztett időpontja előtt került sor, ezt a rendeletet minél előbb alkalmazni kell.

                     (17)

                     Ez a rendelet nem sérti a kérelmezők azon jogát, hogy az 1107/2009/EK rendelet 7. cikke szerint újabb kérelmet nyújtsanak be a klórprofam jóváhagyására vonatkozóan.

                     (18)

                     A Növények, Állatok, Élelmiszerek és Takarmányok Állandó Bizottsága nem nyilvánított véleményt az elnöke által kitűzött határidőn belül. Mivel végrehajtási jogi aktus elfogadására volt szükség, az elnök a végrehajtási aktus tervezetét további megvitatás céljából a fellebbviteli bizottság elé terjesztette. A fellebbviteli bizottság nem nyilvánított véleményt,

               ELFOGADTA EZT A RENDELETET:

            1. cikk
            Hatóanyag jóváhagyásának meg nem hosszabbítása
            A klórprofam hatóanyag jóváhagyása nem kerül meghosszabbításra.

            2. cikk
            Az 540/2011/EU végrehajtási rendelet módosítása
            Az 540/2011/EU végrehajtási rendelet mellékletének A. részében található táblázat klórprofamra vonatkozó 78. sorát el kell hagyni.

            3. cikk
            Átmeneti intézkedések
            A tagállamok legkésőbb 2020. január 8-ig visszavonják a klórprofam hatóanyagú növényvédő szerekre vonatkozó engedélyeket.

            4. cikk
            Türelmi idő
            A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2020. október 8-ig le kell járnia.

            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 17-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 2004/20/EK irányelve (2004. március 2.) a 91/414/EGK tanácsi irányelvnek a klórprofam hatóanyagként való felvétele tekintetében történő módosításáról (HL L 70., 2004.3.9., 32. o.).

            (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

            (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            (6)  EFSA (Európai Élelmiszerbiztonsági Hatóság), 2017. Conclusion on the peer review of the pesticide risk assessment of the active substance chlorpropham (A klórprofam hatóanyagot tartalmazó növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2017;15(7):4903, 29. o. doi:10.2903/j.efsa.2017.4903.

            (7)  A Bizottság (EU) 2018/917 végrehajtási rendelete (2018. június 27.) az 540/2011/EU végrehajtási rendeletnek az alfa-cipermetrin, a beflubutamid, a benalaxil, a bentiavalikarb, a bifenazát, a boszkalid, a bromoxinil, a kaptán, a karvon, a klórprofam, a ciazofamid, a dezmedifam, a dimetoát, a dimetomorf, a dikvat, az etefon, az etoprofosz, az etoxazol, a famoxadon, a fenamidon, a fenamifosz, a flumioxazin, a fluoxastrobin, a folpet, a foramszulfuron, a formetanát, a Gliocladium catenulatum (törzs: J1446), az izoxaflutol, a metalaxil-m, a metiokarb, a metoxifenozid, a metribuzin, a milbemektin, az oxaszulfuron, a Paecilomyces lilacinus (törzs: 251), a fenmedifám, a foszmet, a pirimifosz-metil, a propamokarb, a protiokonazol, a pimetrozin és az s-metolaklór hatóanyagok jóváhagyási időtartamának meghosszabbítása tekintetében történő módosításáról (HL L 163., 2018.6.28., 13. o.).


title: A Bizottság (EU) 2019/1013 végrehajtási rendelete (2019. április 16.) az Unióba belépő, bizonyos állat- és árukategóriákba tartozó szállítmányok érkezésére vonatkozó előzetes értesítésről (EGT-vonatkozású szöveg.)

text:
                  21.6.2019

                  HU

                  Az Európai Unió Hivatalos Lapja

                  L 165/8

         A BIZOTTSÁG (EU) 2019/1013 VÉGREHAJTÁSI RENDELETE
         (2019. április 16.)
         az Unióba belépő, bizonyos állat- és árukategóriákba tartozó szállítmányok érkezésére vonatkozó előzetes értesítésről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) szóló, 2017. március 15-i (EU) 2017/625 európai parlamenti és tanácsi rendeletre (1) és különösen annak 58. cikke első bekezdésének b) pontjára,
         mivel:

                     (1)

                     Az (EU) 2017/625 rendelet az emberek, az állatok és a növények egészségének védelme, az állatjólét biztosítása, valamint – a géntechnológiával módosított szervezetek (GMO-k) és a növényvédő szerek vonatkozásában – a környezet védelme érdekében meghatározza többek között a harmadik országokból az Unióba beléptetett állatokkal és árukkal kapcsolatos, az uniós jogszabályoknak való megfelelés ellenőrzésére irányuló hatósági ellenőrzések és más hatósági tevékenységek végrehajtásának kereteit. Ezek a keretek magában foglalják a harmadik országokból az Unióba beléptetett állatokon és árukon a kijelölt határállomásokon végzett hatósági ellenőrzéseket.

                     (2)

                     Az (EU) 2017/625 rendelet előírja az Unióba beléptetett bizonyos szállítmányokért felelős vállalkozók számára a szállítmányok beérkezésének helye szerinti határállomás illetékes hatóságainak előzetes értesítését. Annak érdekében, hogy az említett hatóságok megfelelő időben és hatékony módon elvégezhessék hatósági ellenőrzéseiket, helyénvaló a szállítmányok beérkezését megelőző egy munkanapban rögzíteni az előzetes értesítés határidejét.

                     (3)

                     Ugyanakkor a szállítással kapcsolatos logisztikai okok miatt bizonyos esetekben nem lehetséges az előzetes értesítés szállítmányok beérkezését megelőző egy munkanapos határidejének betartása. Ez például olyan esetben fordulhat elő, amikor a szállítmányt a feladás helyéről 24 óránál kevesebb időn belül szállítják a határállomáshoz, és az (EU) 2017/625 rendelet 56. cikke (3) bekezdésének a) pontja szerint az előzetes értesítéshez előírt közös egészségügyi beléptetési okmány vonatkozó részeinek kitöltéséhez szükséges információk nem állnak rendelkezésre a szállítmány berakodását megelőzően. Az említett esetekben a tagállamoknak meg kell adni azt a lehetőséget, hogy előírják, hogy az előzetes értesítést legalább négy órával a szállítmány érkezése előtt kell megtenni, hogy ilyen körülmények között is biztosítható legyen a hatósági ellenőrzések megfelelő időben történő és hatékony elvégzése.

                     (4)

                     A (EU) 2019/1012 felhatalmazáson alapuló bizottsági rendelet (2) lehetővé teszi a tagállamok számára, hogy mentesítsenek bizonyos feldolgozatlan farönkök, fűrészelt vagy aprított fa behozatala tekintetében kijelölendő határállomásokat bizonyos minimumkövetelmények teljesítése alól a sajátos földrajzi korlátok figyelembevétele érdekében. Az említett rendelet azt is előírja, hogy a fent említett áruk ellenőrzésére kijelölt határállomásokon a hatósági ellenőrzéseket és más hatósági tevékenységeket mobil hatósági ellenőrző csoport is elvégezheti. Ezért annak érdekében, hogy elegendő idő álljon rendelkezésre az említett határállomásokon a hatósági ellenőrzések és más hatósági tevékenységek megszervezésére, e rendeletben rögzíteni kell a szállítmányok érkezésére vonatkozó előzetes értesítés minimális határidejétől való eltérésre vonatkozó szabályokat.

                     (5)

                     mivel az (EU) 2017/625 rendelet 2019. december 14-től alkalmazandó, ezt a rendeletet is attól a naptól kezdve kell alkalmazni.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A szállítmányok érkezésére vonatkozó előzetes értesítés

               (1)   Az (EU) 2017/625 rendelet 47. cikkének (1) bekezdésében említett állat- és árukategóriákba tartozó szállítmányokért felelős vállalkozó előzetesen, a szállítmány várható érkezését legalább egy munkanappal megelőzően értesíti az Unióba való első megérkezés szerinti határállomás illetékes hatóságát a szállítmány érkezéséről.

               (2)   Az (1) bekezdéstől eltérve, amennyiben logisztikai okok miatt nem lehetséges az említett bekezdésben rögzített határidőnek való megfelelés, a határállomás illetékes hatóságai a szállítmány várható megérkezését legalább négy órával megelőző előzetes értesítési határidőt alkalmazhatnak.

               (3)   Az (1) bekezdéstől eltérve a (EU) 2019/1012 felhatalmazáson alapuló bizottsági rendelet 4. cikke szerint a feldolgozatlan farönkök, fűrészelt vagy aprított fa behozatala céljából kijelölt határállomások illetékes hatóságai a szállítmány várható megérkezését legfeljebb öt munkanappal megelőző előzetes értesítési határidőt alkalmazhatnak.

            2. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            A rendelet 2019. december 14-től alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 16-án.

                  a Bizottság részéről

                  az elnök

               Jean-Claude JUNCKER

            (1)  HL L 95., 2017.4.7., 1. o.

            (2)  A Bizottság (EU) 2019/1012 felhatalmazáson alapuló rendelete (2019. március 12.) az (EU) 2017/625 európai parlamenti és tanácsi rendeletnek az ellenőrző pontok kijelölésére vonatkozó szabályoktól, valamint a határállomásokra vonatkozó minimumkövetelményektől való eltéréssel történő kiegészítéséről (lásd e Hivatalos Lap 4. oldalát).


title: A Bizottság (EU) 2019/1014 végrehajtási rendelete (2019. június 12.) a határállomásokra és az azokon létesített ellenőrző központokra vonatkozó minimumkövetelmények, valamint a határállomások és ellenőrző pontok jegyzékbe vételéhez alkalmazandó formátum, kategóriák és rövidítések részletes szabályainak megállapításáról (EGT-vonatkozású szöveg.)

text:
                  21.6.2019

                  HU

                  Az Európai Unió Hivatalos Lapja

                  L 165/10

         A BIZOTTSÁG (EU) 2019/1014 VÉGREHAJTÁSI RENDELETE
         (2019. június 12.)
         a határállomásokra és az azokon létesített ellenőrző központokra vonatkozó minimumkövetelmények, valamint a határállomások és ellenőrző pontok jegyzékbe vételéhez alkalmazandó formátum, kategóriák és rövidítések részletes szabályainak megállapításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 60. cikke (2) bekezdésére, és 64. cikke (4) bekezdésére
         mivel:

                     (1)

                     Az (EU) 2017/625 rendelet az emberek, az állatok és a növények egészségének védelme, az állatjólét biztosítása, valamint – a géntechnológiával módosított szervezetek (GMO-k) és a növényvédő szerek vonatkozásában – a környezet védelme érdekében meghatározza többek között a harmadik országokból az Unióba beléptetett állatokkal és árukkal kapcsolatos, az agrár-élelmiszeripari láncra vonatkozó uniós jogszabályoknak való megfelelés ellenőrzésére irányuló hatósági ellenőrzések és más hatósági tevékenységek végrehajtásának kereteit. A rendelet értelmében az állat- és áruszállítmányokat az Unióba történő első beléptetés helye szerinti határállomáson hatósági ellenőrzésnek kell alávetni. A tagállamoknak e célból határállomásokat kell kijelölniük.

                     (2)

                     Az (EU) 2017/625 rendelet megállapítja, milyen minimumkövetelményeket kell teljesíteniük a határállomásoknak ahhoz, hogy kijelölt határállomásként működhessenek. Ezért helyénvaló megállapítani a határállomások infrastruktúrájára, felszereltségére és dokumentációjára vonatkozó minimumkövetelmények részletes szabályait.

                     (3)

                     Az emberek és állatok egészségének védelme érdekében további részletes szabályokat kell előírni az állatok, illetve egyes árukategóriák, például az állati eredetű termékek, az állati melléktermékek, a szaporítóanyagok, az összetett élelmiszer-készítmények, a széna és a szalma behozatala tekintetében kijelölt határállomásokra vonatkozóan.

                     (4)

                     Bizonyos esetekben, figyelembe véve az egyes olyan nem konténeres szállítmányokra vonatkozó egyedi kirakodási előírásokat, mint a halászati termékek vagy állati melléktermékek – például a gyapjú – szállítmányai vagy a nagy mennyiségű ömlesztett árukból álló szállítmányok, amelyek nagy mennyiségű, csomagolás nélkül szállított árut tartalmaznak, a határellenőrző állomásokat mentesíteni kell az alól a kötelezettség alól, hogy rendelkezniük kell tetővel fedett kirakodási területtel. Mivel az állati eredetű, illetve nem állati eredetű folyékony ömlesztett rakományokat a szállítóeszközről speciális csövek segítségével közvetlenül rakodják át tartályokba, nem szükséges megkövetelni, hogy a határállomások rendelkezzenek az ilyen áruk kirakodására szolgáló területtel vagy helyiségekkel, illetve a folyékony ömlesztett rakományokkal kapcsolatos hatósági vizsgálatok és egyéb hivatalos tevékenységek céljára szolgáló vizsgálati helyiségekkel vagy vizsgálati területtel.

                     (5)

                     A keresztszennyeződés kockázatának elkerülése érdekében elkülönítési követelményeket kell megállapítani az állati eredetű termékek, az összetett élelmiszer-készítmények, az állati melléktermékek és a szaporítóanyagok tekintetében kijelölt határállomások kirakodási, tárolási és ellenőrzési létesítményeire vonatkozóan. Célszerű rendelkezni ugyanakkor arról, hogy az elkülönítési követelményektől el lehet térni abban az esetben, ha a határállomás kijelölésének hatálya kizárólag csomagolt árukra, illetve csomagolt árukra és egyes olyan csomagolatlan árukra terjed ki, amelyekről a határállomás illetékes hatóságainak kockázatértékelése megállapította, hogy esetükben nem fordulhat elő keresztszennyeződés. Ez utóbbi esetben a keresztszennyeződés kockázatának hatékony kezelése érdekében az illetékes hatóságoknak a szállítmányok kezelése tekintetében biztosítaniuk kell az időbeli elkülönítést, és azt, hogy a létesítményeket a szállítmányok érkezése között megtisztítják és fertőtlenítik.

                     (6)

                     mivel az Unióba beléptetett és a határállomásokon végzett hatósági ellenőrzések tárgyát képező állatok és áruk nem feltétlenül felelnek meg az uniós jogszabályoknak, a keresztszennyeződés elkerülése érdekében helyénvaló olyan szabályokat megállapítani, amelyek megtiltják bizonyos határellenőrzési állomások létesítményeinek használatát az Unión belüli kereskedelemre szánt állat- és áruszállítmányok esetében, és engedélyezik azok használatát az olyan állat- és áruszállítmányok esetében, amelyeket kivitelre szánnak, vagy amelyeket valamely harmadik ország területén keresztül szállítanak az Unió területének egyik pontjáról az Unió területének egy másik pontjára, feltéve, hogy az illetékes hatóságok végrehajtják a megfelelő kockázat-megelőzési intézkedéseket. Ezeknek az intézkedéseknek annak értékelésén kell alapulniuk, hogy az érintett létesítmények milyen kapacitással rendelkeznek az ilyen kiegészítő tevékenységek befogadására. Az illetékes hatóságoknak meg kell hozniuk a megfelelő intézkedéseket annak érdekében, hogy az állatokat az uniós állatjóléti szabályoknak megfelelően kezeljék.

                     (7)

                     A hatósági ellenőrzések és más hatósági tevékenységek hatékonyságának előmozdítása érdekében bizonyos fokú rugalmasságot kell biztosítani, bizonyos feltételek mellett lehetővé téve kereskedelmi vállalkozások tárolási létesítményeinek használatát és az azon szállítóeszközben történő tárolást, amelyen a szállítmányt a határállomásra vitték.

                     (8)

                     A hatósági ellenőrzések és más hatósági tevékenységek hatékony megszervezésének és végrehajtásának elősegítése érdekében indokolt lehetővé tenni, hogy a határállomásokat egy vagy több ellenőrző központra osszák fel, amelyeken a határállomás kijelölésének hatálya alá tartozó állat- és árukategóriákat ellenőrizni kell. E tekintetben minimumkövetelményeket kell megállapítani az ellenőrző központokra vonatkozóan.

                     (9)

                     A Bizottság a határállomás kijelölése folyamatának részeként értékeli, hogy az ellenőrző központok megfelelnek-e a határállomásokra vonatkozóan az (EU) 2017/625 rendelet 64. cikkének (3) bekezdésében előírt minimumkövetelményeknek, valamint a minimumkövetelmények e rendeletben előírt részletes szabályainak. Ezért a tagállamoknak, amikor egy határállomás kijelöléséről értesítik a Bizottságot, az ellenőrzési központokról szóló minden szükséges információt mellékelniük kell.

                     (10)

                     Annak biztosítása érdekében, hogy megfelelően ellenőrizni lehessen azt, hogy a határállomások és az azokon működő ellenőrző központok megfelelnek a (EU) 2017/625 rendelet 64. cikke (3) bekezdésében meghatározott minimumkövetelményeknek és az e rendeletben megállapított részletes szabályoknak, a tagállamoknak tájékoztatniuk kell a Bizottságot a határállomás vagy adott állomáson működő ellenőrző központ infrastruktúrájában vagy működésében bekövetkezett minden változásról, amennyiben az ilyen változások szükségessé teszik az (EU) 2017/625 rendelet 59. cikkének (2) bekezdéséve összhangban a Bizottság rendelkezésére bocsátott információk frissítését. Ezért e rendeletben helyénvaló előírni a tagállamok számára, hogy ennek megfelelően tájékoztassák a Bizottságot.

                     (11)

                     Az (EU) 2017/625 rendelet 53. cikkének (2) bekezdése és 60. cikkének (1) bekezdése előírja a tagállamok számára, hogy az interneten tegyék elérhetővé a területükön található határállomások és egyéb ellenőrző pontok naprakész jegyzékét, és minden egyes határállomás és ellenőrző pont tekintetében adjanak meg bizonyos információkat. Ezért ebben a rendeletben meg kell határozni a határállomásokra és az ellenőrző pontokra vonatkozó jegyzékek formátumát, azon állatkategóriák és árukategóriák jelölésére használt rövidítéseket, amelyek tekintetében a határállomásokat és ellenőrző pontokat kijelölték, valamint a kijelölés hatályára vonatkozó további konkrét információkat.

                     (12)

                     Az átláthatóság érdekében a határállomások részét képező összes ellenőrző központot fel kell sorolni a határállomással együtt a határállomások listáján, feltüntetve az ellenőrzési központokban ellenőrzött állat- és árukategóriákat. Az ellenőrzési központokat érintő minden változtatásnak pontosan meg kell jelennie a jegyzékben.

                     (13)

                     A Bizottság által az (EU) 2017/625 rendelet 60. cikkének (2) bekezdésével és 64. cikke (4) bekezdésével összhangban megállapítandó szabályok szorosan összekapcsolódnak egymással, mivel egyaránt a határállomásokra és ellenőrző pontokra alkalmazandó követelményekre vonatkoznak, ezért ugyanattól a naptól kell alkalmazni őket. E szabályok helyes és átfogó alkalmazásának elősegítése érdekében célszerű ezeket egyetlen jogi aktusban meghatározni.

                     (14)

                     A 2001/812/EK bizottsági határozat (2) megállapítja a 97/78/EK tanácsi irányelv (3) értelmében engedélyezett állategészségügyi határállomásokra és ellenőrzési központokra vonatkozó minimumkövetelményeket, valamint az azok jegyzékbe vételére vonatkozó szabályokat. A 2009/821/EK bizottsági határozat (4) tartalmazza a jóváhagyott állategészségügyi határállomások listáját. A 98/22/EK bizottsági irányelve (5) a 2000/29/EK tanácsi irányelvvel (6) összhangban megállapítja a harmadik országokból érkező növényeken, növényi termékeken és egyéb árukon az ellenőrző állomásokon végzett növényegészségügyi vizsgálatok minimális feltételeit. A következetesség biztosítása és az átfedések elkerülése érdekében a 2001/812/EK határozatot, a 2009/821/EK határozatot és a 98/22/EK irányelvet hatályon kívül kell helyezni.

                     (15)

                     A (EU) 2017/625 rendelet által meghatározott vonatkozó rendelkezések és a Bizottságnak adott felhatalmazások 2019. december 14-étől alkalmazandók. Ennek megfelelően az e rendeletben megállapított szabályokat is ettől az időponttól kell alkalmazni.

                     (16)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Tárgy

               (1)   Ez a rendelet az (EU) 2017/625 rendelet végrehajtási szabályait állapítja meg a következők tekintetében:

                           a)

                           a határállomások és az azoktól eltérő egyéb ellenőrzési pontok infrastruktúrájára, felszereltségére és dokumentációjára vonatkozó minimumkövetelményeket megállapító közös részletes szabályok;

                           b)

                           az (EU) 2017/625 rendelet 47. cikke (1) bekezdésének a) és b) pontjában említett állatok és termékkategóriák tekintetében kijelölt határállomásokra vonatkozó minimumkövetelményeket megállapító egyedi részletes szabályok;

                           c)

                           az ellenőrző központokra vonatkozó minimumkövetelményeket megállapító részletes szabályok;

                           d)

                           a határállomások és az azoktól eltérő egyéb ellenőrzési pontok jegyzékbe vételéhez használandó formátum, kategóriák, rövidítések és egyéb információk.

            2. cikk
            Fogalommeghatározások
            E rendelet alkalmazásában:
            1.   „csomagolt áru”: bármely olyan csomagolástípusba helyezett áru, amely teljesen körülveszi azt, és megakadályozza tartalmának kiszivárgását vagy veszteségét;
            2.   „ellenőrző központ”: a határállomás kijelölésének hatálya alá tartozó állatokhoz és árukhoz kapcsolódó hatósági ellenőrzések és egyéb hatósági tevékenységének elvégzése céljából a határállomáson belül létrehozott, elkülönített létesítmény;
            3.   „patás állatok”: a 2004/68/EK tanácsi irányelv (7) 2. cikkének d) pontjában meghatározott patás állatok;
            4.   „törzskönyvezett lófélék”: a 2009/156/EK tanácsi irányelv (8) 2. cikkének c) pontjában meghatározott törzskönyvezett lófélék;

         I. FEJEZET

               A határállomásokra vonatkozó közös minimumkövetelmények

            3. cikk
            A határállomások infrastruktúrája

               (1)   Az (EU) 2017/625 rendelet 47. cikkének (1) bekezdésében említett állatok és termékkategóriák tekintetében kijelölt állategészségügyi határállomásoknak a következő eszközökkel kell rendelkezniük:

                           a)

                           az állatok és áruk kirakodására alkalmas területek vagy helyiségek. A területeknek tetővel fedettnek kell lenniük, a (4) bekezdésben említett esetek kivételével;

                           b)

                           vizsgálati helyiségek vagy vizsgálati területek, amelyek rendelkeznek hideg és meleg folyóvízzel, valamint kézmosó és -szárító berendezésekkel;

                           c)

                           állattartó helyiségek vagy állattartó területek, illetve raktárhelyiségek vagy raktárterületek, adott esetben – ha a határállomás kijelölésének hatálya szerinti áruk szempontjából indokolt – hűtőtároló-helyiségeket is beleértve; valamint

                           d)

                           kézmosó és -szárító berendezéssel ellátott mellékhelységek.

               (2)   Az (1) bekezdésben említett helyiségeknek könnyen tisztítható és fertőtleníthető falakkal, padlózattal és mennyezettel, megfelelő vízelvezetéssel és megfelelő természetes vagy mesterséges világítással kell rendelkezniük.

               (3)   Az (1) bekezdésben említett területeknek könnyen tisztíthatónak kell lenniük, valamint megfelelő vízelvezetéssel és megfelelő természetes vagy mesterséges világítással kell rendelkezniük.

               (4)   A kirakodási területekre vonatkozóan az (1) bekezdés a) pontjában előírt azon követelmény, hogy azoknak tetővel fedettnek kell lenniük, a következő esetekben nem alkalmazandó:

                           a)

                           emberi fogyasztásra szánt halászati termékek nem konténeres szállítmányai;

                           b)

                           állati melléktermékek gyapjúból, ömlesztett feldolgozott állati fehérjéből, ömlesztett trágyából vagy guanóból álló szállítmányai; valamint

                           c)

                           az (EU) 2017/625 rendelet 47. cikke (1) bekezdésének c), d) és e) pontjában említett, nagy mennyiségű ömlesztett áruk szállítmányai.

               (5)   Az (1) bekezdés a) és b) pontjában említett létesítmények nem vehetők igénybe állati eredetű, illetve nem állati eredetű, ömlesztett folyadékokhoz kapcsolódó hatósági ellenőrzések és más hatósági tevékenységek céljára.

               (6)   A tagállamok az (EU) 2017/625 rendelet 47. cikke (1) bekezdésének c) pontjában említett árukategóriák tekintetében kijelölt határellenőrzési állomásokat mentesíthetik az alábbi követelmények alól:

                           a)

                           a hideg és meleg folyóvíz, illetve kézmosó és -szárító berendezések megléte, az (1) bekezdés b) pontja szerint; valamint

                           b)

                           a könnyen fertőtleníthető mennyezetű helyiségek megléte, a (2) bekezdés szerint.

               (7)   Az (1) bekezdés a), b) és c) pontjában említett eszközök, amennyiben azokat állati eredetű termékek és összetett élelmiszer-készítmények céljára használják, nem használhatók egyúttal az (EU) 2017/625 rendelet 47. cikkének (1) bekezdésében említett egyéb termékkategóriák céljára is.

               (8)   Az (1) bekezdés a), b) és c) pontjában említett eszközök, amennyiben szaporítóanyagokhoz és állati melléktermékekhez használják azokat, nem használhatók egyúttal nem állati eredetű élelmiszerek céljára is.

               (9)   A (7) és (8) bekezdés rendelkezéseitől eltérve a határállomások a következő esetekben használhatják megosztva több célra az (1) bekezdés a), b) és c) pontjában említett eszközöket:

                           a)

                           kizárólag csomagolt áruk kategóriái tekintetében kijelölt határállomások; vagy

                           b)

                           csomagolt áruk kategóriái, illetve csomagolt és csomagolatlan áruk kategóriái tekintetében kijelölt határállomások, amennyiben a következő feltételek teljesülnek:

                                       i.

                                       az illetékes hatóságok kockázatértékelést végeznek a határállomásra vonatkozóan, amely igazolja, hogyan biztosítható a keresztszennyeződés kizárása, és a keresztszennyeződés megelőzése céljából végrehajtják a kockázatértékelésben előírt intézkedéseket; valamint

                                       ii.

                                       az illetékes hatóságok biztosítják a csomagolatlan áruk különböző szállítmányai, valamint a csomagolatlan és csomagolt áruk szállítmányai kezelésének időbeli elkülönítését. Az időbeli elkülönítésből adódó köztes időszak alatt az (1) bekezdés a), b) és c) pontjában említett eszközöket meg kell tisztítani és fertőtleníteni kell.

               (10)   A (9) bekezdés nem alkalmazandó az (1) bekezdés c) pontjában említett eszközök esetében, amennyiben azokat ömlesztett állati melléktermékek tárolására használják.

               (11)   A határállomás illetékes hatóságai engedélyezhetik – ellenőrzésük mellett – az (EU) 2017/625 rendelet 47. cikkének (1) bekezdésében említett áruk kereskedelmi tárolására szolgáló létesítmények használatát, feltéve, hogy az érintett létesítmények a határállomás közvetlen közelében találhatók, és ugyanazon vámhatóság illetékességi körébe tartoznak.
               A szóban forgó kereskedelmi tárolólétesítmények használhatók a nem állati eredetű termékek azonossági és fizikai ellenőrzésére, amennyiben megfelelnek az e rendeletben meghatározott minimumkövetelményeknek.

               (12)   A (11) bekezdés szerinti kereskedelmi tárolólétesítményekben tárolt árukat higiénikus körülmények között kell tárolni, és azokat vonalkódokkal vagy más elektronikus eszközökkel, illetve címkézéssel azonosítani kell. Ha az áruk kockázatot jelenthetnek az emberek, az állatok és a növények egészségére, illetve GMO-k és növényvédő szerek esetében a környezetre is, azokat külön zárható helyiségben, vagy a kereskedelmi tárolólétesítményben tárolt minden egyéb árutól kerítéssel elkerített területen kell tartani.

               (13)   Amennyiben a határállomás közúti, vasúti vagy kikötői helyszínen található, az illetékes hatóságok ellenőrzése mellett engedélyezhető az áruknak az azokat a határállomásra szállító szállítóeszközben történő tárolása.

               (14)   A tagállamok tájékoztatják a Bizottságot a határállomások vagy az adott állomáson működő ellenőrző központ infrastruktúrájában vagy működésében bekövetkezett minden változásról, amennyiben az ilyen változások szükségessé teszik az (EU) 2017/625 rendelet 59. cikk (2) bekezdésével összhangban a Bizottság rendelkezésére bocsátott információk frissítését.

            4. cikk
            A határállomások felszereltsége és dokumentációja

               (1)   A határállomásoknak hozzáféréssel kell rendelkezniük az alábbiakhoz:

                           a)

                           a szállítmányok tömegének mérésére szolgáló berendezések, amennyiben azok használata releváns a határállomás kijelölésének hatálya alá tartozó állat- és árukategóriák szempontjából;

                           b)

                           a szállítmányok kirakodásához, felnyitásához és vizsgálatához szükséges berendezések;

                           c)

                           tisztító és fertőtlenítő berendezések és az azokhoz tartozó használati utasítások, illetve amennyiben a tisztítást és fertőtlenítést a határállomás állományán kívüli alkalmazottak végzik, dokumentált tisztítási és fertőtlenítési rendszer; valamint

                           d)

                           megfelelő berendezések az árumintáknak a laboratóriumba szállításig tartó átmeneti, ellenőrzött hőmérsékleten történő tárolásához, továbbá megfelelő tartóedények a szállításukhoz.

               (2)   A vizsgálati helyiségeket vagy vizsgálati területeket, amennyiben ez a határállomás kijelölésének hatálya alá tartozó állat- és árukategóriák szempontjából indokolt, fel kell szerelni a következőkkel:

                           a)

                           sima, mosható, könnyen tisztítható és fertőtleníthető felületű asztal;

                           b)

                           az áruk felületi és maghőmérsékletének mérésére alkalmas hőmérő;

                           c)

                           kiolvasztó berendezés;

                           d)

                           mintavételi eszközök; valamint

                           e)

                           ragasztószalag és számozott vámzárak vagy a nyomonkövethetőség érdekében világos jelölésekkel ellátott címkék.

               (3)   Szükség esetén a hatósági ellenőrzések részeként vett minták sértetlenségének biztosítása érdekében részletes utasítások az elemzés céljából történő mintavételre, illetve a mintáknak a kijelölt hatósági laboratóriumba történő elszállítására vonatkozóan.

         II. FEJEZET

               A határállomásokra vonatkozó egyedi minimumkövetelmények

            5. cikk
            Állatkategóriák tekintetében kijelölt határállomások

               (1)   A 3. és 4. cikkben előírt követelményeken túlmenően az (EU) 2017/625 rendelet 47. cikke (1) bekezdésének a) pontja szerinti állatok tekintetében kijelölt határállomásoknak rendelkezniük kell az alábbiakkal:

                           a)

                           öltözőhelyiségek, zuhanyozási lehetőséggel;

                           b)

                           megfelelő tágassággal, világítással és szellőzéssel rendelkező területek vagy helyiségek a 3. cikk (1) bekezdésének a) pontjában említett állatok kirakodásához;

                           c)

                           takarmányozó- és itatóberendezések;

                           d)

                           a takarmány, az alom, a hulladék és a trágya tárolására szolgáló tárolóberendezések vagy pedig megállapodás egy külső szolgáltatóval, amely biztosítja ezeket a berendezéseket;

                           e)

                           állattartó területek vagy állattartó helyiségek a határállomás kijelölésének hatálya alá tartozó alábbi állatkategóriák elkülönített tartására:

                                       i.

                                       a törzskönyvezett lóféléktől eltérő patás állatok;

                                       ii.

                                       törzskönyvezett lófélék; valamint

                                       iii.

                                       egyéb, a patás állatoktól eltérő állatok (de az állatkerti patás állatokat beleértve);

                           f)

                           féken tartásra szolgáló berendezésekkel és a klinikai vizsgálatok elvégzéséhez szükséges berendezésekkel ellátott vizsgálati helyiségek vagy vizsgálati területek; valamint

                           g)

                           kijelölt forgalmi sáv vagy egyéb megoldás az állatok szükségtelen várakoztatásának elkerülésére a kirakodási területhez jutás előtt.

               (2)   Az (1) bekezdés b), c), e), f) és g) pontjában említett eszközök tervezése, kialakítása, karbantartása és működtetése során biztosítani kell, hogy azok elkerüljék az állatok megsérülését vagy szükségtelen szenvedését, illetve biztosítsák biztonságukat.

               (3)   Az (1) bekezdés a), b), c), e) és f) pontjában említett eszközöknek integrált és teljes munkaegységet kell alkotniuk.

               (4)   Az (1) bekezdésben említett eszközök nem vehetők igénybe az Unión belüli kereskedelemre szánt állatszállítmányokhoz kapcsolódó hatósági ellenőrzések és más hatósági tevékenységek céljára.
               Az (1) bekezdésben említett eszközök az Unióból történő kivitelre szánt vagy az (EU) 2017/625 rendelet I. mellékletében felsorolt területek valamelyikéből egy harmadik ország területén való áthaladást követően az (EU) 2017/625 rendelet I. mellékletében felsorolt területek valamelyikébe szállított állatszállítmányokhoz kapcsolódó hatósági ellenőrzések és más hatósági tevékenységek elvégzése céljából igénybe vehetők, az alábbi feltételek teljesülése esetén:

                           a)

                           az illetékes hatóságok kockázatértékelést végeznek a határállomásra vonatkozóan, amely igazolja, hogyan biztosítható a keresztszennyeződés kizárása, és végrehajtják a keresztszennyeződés megelőzése céljából a kockázatértékelésben előírt intézkedéseket; valamint

                           b)

                           az illetékes hatóságok biztosítják az Unióból történő kivitelre szánt vagy az (EU) 2017/625 rendelet I. mellékletében felsorolt területek valamelyikéből egy harmadik ország területén való áthaladást követően az (EU) 2017/625 rendelet I. mellékletében felsorolt területek valamelyikébe szállított állatszállítmányok, illetve bármely, az Unió területére beléptetett állatszállítmány kezelése közötti időbeli elkülönítést. Az időbeli elkülönítésből adódó köztes időszak alatt az állatszállítmányok kezelésére szolgáló eszközöket meg kell tisztítani és fertőtleníteni kell.

               (5)   Az (1) bekezdés b), c), e) és f) pontjában említett eszközök nem használhatók egyúttal az (EU) 2017/625 rendelet 47. cikkének (1) bekezdésében említett egyéb termékkategóriák céljára.

            6. cikk
            Állati eredetű termékek, állati melléktermékek, szaporítóanyagok, összetett élelmiszer-készítmények, széna és szalma kategóriái tekintetében kijelölt határállomások

               (1)   A 3. és 4. cikkben előírt követelményeken túlmenően az (EU) 2017/625 rendelet 47. cikke (1) bekezdésének b) pontja szerinti árukategóriák tekintetében kijelölt határállomásoknak rendelkezniük kell az alábbiakkal:

                           a)

                           a 3. cikk (1) bekezdésének b) pontjában említett vizsgálati helyiségek, szükség szerint ellenőrzött hőmérsékletű környezet fenntartására szolgáló berendezésekkel;

                           b)

                           a hűtött, fagyasztott vagy környezeti hőmérsékleten tárolandó áruk kategóriái tekintetében kijelölt határállomások esetében azoknak – a laboratóriumi elemzések, vizsgálatok vagy diagnózisok, illetve az illetékes hatóság által végzett ellenőrzések eredményeinek meglétéig – egyidejűleg képesnek kell lenniük az áruk bármely megfelelő hőmérsékleten való tárolására; valamint

                           c)

                           öltözőhelyiségek.

               (2)   Az (1) bekezdésben említett eszközöknek integrált és teljes munkaegységet kell alkotniuk.

               (3)   Az (1) bekezdésben említett eszközök nem vehetők igénybe az Unión belüli kereskedelemre szánt áruszállítmányokhoz kapcsolódó hatósági ellenőrzések és más hatósági tevékenységek céljára.
               Az (1) bekezdésben említett eszközök az Unióból történő kivitelre szánt vagy az (EU) 2017/625 rendelet I. mellékletében felsorolt területek valamelyikéből egy harmadik ország területén való áthaladást követően az (EU) 2017/625 rendelet I. mellékletében felsorolt területek valamelyikébe szállított áruszállítmányokhoz kapcsolódó hatósági ellenőrzések és más hatósági tevékenységek elvégzése céljából igénybe vehetők, az alábbi feltételek teljesülése esetén:

                           a)

                           az illetékes hatóságok kockázatértékelést végeznek a határállomásra vonatkozóan, amely igazolja, hogyan biztosítható a keresztszennyeződés kizárása, és végrehajtják a keresztszennyeződés megelőzése céljából a kockázatértékelésben előírt intézkedéseket; valamint

                           b)

                           az illetékes hatóságok biztosítják az Unióból történő kivitelre szánt vagy az (EU) 2017/625 rendelet I. mellékletében felsorolt területek valamelyikéből egy harmadik ország területén való áthaladást követően az (EU) 2017/625 rendelet I. mellékletében felsorolt területek valamelyikébe szállított áruszállítmányok, illetve bármely, az Unió területére belépő áruszállítmány kezelése közötti időbeli elkülönítést. Az időbeli elkülönítésből adódó köztes időszak alatt az áruszállítmányok kezelésére szolgáló eszközöket meg kell tisztítani és fertőtleníteni kell.

               (4)   Az (1), (2) és (3) bekezdésben említett követelmények nem alkalmazandók az állati eredetű, illetve nem állati eredetű, ömlesztett folyadékokhoz kapcsolódó hatósági ellenőrzések és más hatósági tevékenységek céljára.

               (5)   Az emberi fogyasztásra szánt élő békák, élő halak és élő gerinctelenek, valamint a keltetőtojások és horgászcsalik vizsgálata elvégezhető az (EU) 2017/625 rendelet 47. cikke (1) bekezdésének b) pontjában említett árukategóriák tekintetében kijelölt határállomásokon.

         III. FEJEZET

               A határállomások és ellenőrző pontok jegyzéke

            7. cikk
            A határállomások és ellenőrző pontok jegyzékbe vételéhez használandó formátum, kategóriák, rövidítések és egyéb információk

               (1)   A tagállamok az I. mellékletben előírt formátumot használják az (EU) 2017/625 rendelet 60. cikkének (1) bekezdésében említett információk benyújtásához.

               (2)   Az (EU) 2017/625 rendelet 60. cikkének (1) bekezdésében említett határállomások, valamint az (EU) 2017/625 rendelet 53. cikkének (2) bekezdése szerinti ellenőrző pontok jegyzékének elkészítése során a tagállamok a II. mellékletben meghatározott rövidítéseket és megjegyzéseket alkalmazzák.

               (3)   A határállomások és ellenőrző pontok jegyzékeit a II. mellékletben meghatározott rövidítéseket és megjegyzéseket tartalmazó magyarázó feljegyzésnek kell kísérnie.

         IV. FEJEZET

               Ellenőrző központok

            8. cikk
            Az ellenőrző központokra vonatkozó követelmények

               (1)   A határállomásokon egy vagy több ellenőrző központ működhet, amelyek szükség szerint hatósági ellenőrzéseket és más hatósági tevékenységeket végezhetnek a határállomás kijelölésének hatálya alá tartozó állat- és árukategóriákhoz kapcsolódóan.

               (2)   Az ellenőrző központoknak meg kell felelniük a határállomásokra vonatkozóan az (EU) 2017/625 rendelet 64. cikkének (3) bekezdésében előírt minimumkövetelményeknek, valamint a minimumkövetelmények e rendeletben előírt részletes szabályainak.
               Az (EU) 2017/625 rendelet 64. cikke (3) bekezdésének f) pontjában foglalt követelmények nem alkalmazandók azon ellenőrző központokra, amelyek hozzáféréssel rendelkeznek a hatósági ellenőrzések – az említett rendelet 131. cikke szerinti – információkezelési rendszerének (IMSOC) működtetéséhez szükséges technológiához és eszközökhöz, valamint az ugyanazon határállomás más létesítményében rendelkezésre álló egyéb számítógépes információkezelési rendszerekhez.

               (3)   Az ellenőrző központoknak:

                           a)

                           a határállomással azonos vámhatóság hatáskörébe kell tartozniuk; valamint

                           b)

                           a határállomás illetékes hatóságának felügyelete alá kell tartozniuk.

               (4)   Amennyiben a tagállamok az (EU) 2017/625 rendelet 59. cikkének megfelelően értesítik a Bizottságot egy határállomás kijelöléséről, az említett határállomásokon belül létrehozott esetleges ellenőrző központokkal kapcsolatban is be kell nyújtaniuk a Bizottsághoz minden releváns információt.

               (5)   A tagállamok az (EU) 2017/625 rendelet 59. cikkének megfelelően kijelölt megfelelő határállomással együtt, az I. mellékletben meghatározott formátumban jegyzékbe veszik az ellenőrző központokat is. Az értesítésben részletesen meg kell határozni az ellenőrző központokban a 7. cikknek megfelelően ellenőrzött állat- és árukategóriákat is.

               (6)   A tagállamok törlik az (5) bekezdésben említett jegyzékből azokat az ellenőrző központokat, amelyek már nem felelnek meg a (2) és (3) bekezdés rendelkezéseinek, és tájékoztatják a Bizottságot a törlésről és annak indokairól.

            9. cikk
            Hatályon kívül helyezés
            A 2001/812/EK és a 2009/821/EK bizottsági határozat, valamint a 98/22/EK bizottsági irányelv 2019. december 14-ével hatályát veszti.

            10. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. december 14-től kell alkalmazni.
            Az (EU) 2017/625 rendelet 47. cikke (1) bekezdésének c) pontjában említett áruk tekintetében az említett rendelet 59. cikke (1) bekezdésének megfelelően kijelölt azon határállomások esetében, amelyek e rendelet hatálybalépésekor nem rendelkeznek tetővel fedett kirakodási területtel vagy helyiséggel, a 3. cikk (1) bekezdése a) pontjának második mondatát és a 3. cikk (3) bekezdését 2021. december 14-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 12-én.

                  a Bizottság részéről

                  az elnök

               Jean-Claude JUNCKER

            (1)  HL L 93., 2017.4.7., 3. o.

            (2)  A Bizottság 2001/812/EK határozata (2001. november 21.) a harmadik országokból a Közösségbe behozott termékek állat-egészségügyi ellenőrzéséért felelős állat-egészségügyi határállomások engedélyezésére vonatkozó követelmények megállapításáról (HL L 306., 2001.11.23., 28. o.).

            (3)  A Tanács 97/78/EK irányelve (1997. december 18.) a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról (HL L 24., 1998.1.30., 9. o.).

            (4)  A Bizottság 2009/821/EK határozata (2009. szeptember 28.) a jóváhagyott állat-egészségügyi határállomások listájának összeállításáról, a Bizottság állat-egészségügyi szakértői által végzett ellenőrzésekre vonatkozó egyes szabályok megállapításáról és a TRACES állategészségügyi egységeinek meghatározásáról (HL L 296., 2009.11.12., 1. o.).

            (5)  A Bizottság 98/22/EK irányelve (1998. április 15.) a harmadik országokból érkező növényeken, növényi termékeken és egyéb árukon a rendeltetési helyükön kívüli közösségi ellenőrző állomásokon végzett növény-egészségügyi vizsgálatok minimális feltételeiről (HL L 126., 1998.4.28., 26. o.).

            (6)  A Tanács 2000/29/EK irányelve (2000. május 8.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).

            (7)  A Tanács 2004/68/EK irányelve (2004. április 26.) az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról, a 90/426/EGK és 92/65/EGK irányelv módosításáról, valamint a 72/462/EGK irányelv hatályon kívül helyezéséről (HL L 139., 2004.4.30., 321. o.).

            (8)  A Tanács 2009/156/EK irányelve (2009. november 30.) a lófélék mozgására és harmadik országból történő behozatalára irányadó állat-egészségügyi feltételekről (HL L 192., 2010.7.23., 1. o.).

            I. MELLÉKLET

               A határállomások jegyzékeinek formátuma

                           1.

                           2.

                           3.

                           4.

                           5.

                           6.

                           7.

                           Határállomás

                           Elérhetőségek

                           TRACES-kód

                           Szállítási mód

                           Ellenőrző központok

                           Állat- és árukategóriák és megjegyzések

                           A kijelölés hatályára vonatkozó további megjegyzések

               Az ellenőrző pontok jegyzékeinek formátuma

                           1.

                           2.

                           3.

                           6.

                           7.

                           Ellenőrző pont

                           Elérhetőségek

                           TRACES-kód

                           Állat- és árukategóriák és megjegyzések

                           A kijelölés hatályára vonatkozó további megjegyzések

            II. MELLÉKLET

               1. mező: Határállomás/Ellenőrző pont

            A határállomás/ellenőrző pont neve

               2. mező: A határállomás és az ellenőrző pont elérhetősége

            Teljes cím
            e-mail cím
            telefonszám
            Nyitvatartási idő (csak a határállomás esetében kötelező)
            Weboldal (csak a határállomás esetében kötelező)

               3. mező:

            Megfelelő TRACES-kód

               4. mező: Szállítási mód a határállomás tekintetében

                        A

                        =

                        Repülőtér

                        F

                        =

                        Vasút

                        P

                        =

                        Kikötő

                        R

                        =

                        Közút

               5. mező: Ellenőrző központok

            (Kérjük vegye figyelembe, hogy több ellenőrző központ is működhet ugyanazon a határállomáson)
            Az ellenőrző központ neve
            Cím és elérhetőségek

               6. mező: Határállomás és ellenőrző pont

            Állat- és árukategóriák és megjegyzések

               7. mező: Határállomás és ellenőrző pont

            A kijelölés hatályára vonatkozó további megjegyzések: szabadon kitölthető további megjegyzésekkel (1)

               Azon állatkategóriákra és árukategóriákra alkalmazott rövidítések és megjegyzések, amelyek tekintetében a határállomásokat és ellenőrző pontokat kijelölték, ideértve adott esetben az ellenőrző központokat is.

               a)   Az (EU) 2017/625 rendelet 47. cikke 1. bekezdésének a) pontjában hivatkozott állatok tekintetében

                           Rövidítések

                        LA

                        Élő állatok

                        – U

                        A törzskönyvezett lóféléktől eltérő patás állatok

                        – E

                        Törzskönyvezett lófélék

                        – O

                        Egyéb, a patás állatoktól eltérő állatok (E rövidítés alkalmazandó az állatkerti patás állatokra is)

                           Megjegyzések

                        (*)

                        A határállomás és ellenőrző pont kijelölésének az (EU) 2017/625 rendelet 63. cikke szerinti felfüggesztése

                        (1)

                        További megjegyzésekre vonatkozóan lásd a 7. mezőt.

               b)   Az (EU) 2017/625 rendelet 47. cikke (1) bekezdésének b) pontjában hivatkozott, vagy az (EU) 2017/625 rendelet 47. cikke (1) bekezdésének d), e) vagy f) pontjában említett feltételek vagy intézkedések által érintett állati eredetű termékek, összetett élelmiszer-készítmények, szaporítóanyagok, állati melléktermékek, széna és szalma tekintetében

                           Rövidítések

                        POA

                        Állati eredetű termékek, összetett élelmiszer-készítmények, szaporítóanyagok, állati melléktermékek, széna és szalma

                        – HC

                        Emberi fogyasztásra szánt termékek

                        – NHC

                        Nem emberi fogyasztásra szánt termékek

                        – NT

                        Hűtést nem igénylő termékek

                        – T

                        Fagyasztott/hűtött termékek

                        – T(FR)

                        Fagyasztott termékek

                        – T(CH)

                        Hűtött termékek

                           Megjegyzések

                        (*)

                        A határállomás és ellenőrző pont kijelölésének az (EU) 2017/625 rendelet 63. cikke szerinti felfüggesztése

                        (1)

                        További megjegyzésekre vonatkozóan lásd a 7. mezőt.

                        (2)

                        Kizárólag csomagolt termékek

                        (3)

                        Kizárólag halászati termékek

                        (4)

                        Kizárólag ömlesztett folyadékok

               c)   Az (EU) 2017/625 rendelet 47. cikke (1) bekezdésének c) pontjában hivatkozott növények, növényi termékek és egyéb anyagok tekintetében

                           Rövidítések

                        P

                        Növények

                        PP

                        Növényi termékek

                        PP(WP)

                        Fa és fatermékek

                        OO

                        Egyéb anyagok

                           Megjegyzések

                        (*)

                        A határállomás és ellenőrző pont kijelölésének az (EU) 2017/625 rendelet 63. cikke szerinti felfüggesztése

                        (1)

                        További megjegyzésekre vonatkozóan lásd a 7. mezőt.

               d)   Az (EU) 2017/625 rendelet 47. cikke 1. bekezdésének d), e) vagy f) pontjában hivatkozott nem állati eredetű áruk tekintetében

                           Rövidítések

                        PNAO

                        Nem állati eredetű termékek

                        – HC(food)

                        Az (EU) 2017/625 rendelet 47. cikke 1. bekezdésének d), e) vagy f) pontjában említett feltételek vagy intézkedések által érintett nem állati eredetű áruk élelmiszerek

                        – NHC(feed)

                        Az (EU) 2017/625 rendelet 47. cikke 1. bekezdésének d), e) vagy f) pontjában említett feltételek vagy intézkedések által érintett nem állati eredetű takarmányok

                        – NHC(other)

                        Nem állati eredetű termékek, az élelmiszerek és takarmányok kivételével

                        – NT

                        Hűtést nem igénylő termékek

                        – T

                        Fagyasztott/hűtött termékek

                        – T(FR)

                        Fagyasztott termékek

                        – T(CH)

                        Hűtött termékek

                           Megjegyzések

                        (*)

                        A határállomás és ellenőrző pont kijelölésének az (EU) 2017/625 rendelet 63. cikke szerinti felfüggesztése

                        (1)

                        További megjegyzésekre vonatkozóan lásd a 7. mezőt.

                        (2)

                        Kizárólag becsomagolt termékek

                        (4)

                        Kizárólag ömlesztett folyadékok


title: A Bizottság (EU) 2019/1016 végrehajtási rendelete (2019. június 20.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott harminchetedik részleges pályázati felhíváshoz kapcsolódó minimális eladási áráról

text:
                  21.6.2019

                  HU

                  Az Európai Unió Hivatalos Lapja

                  L 165/65

         A BIZOTTSÁG (EU) 2019/1016 VÉGREHAJTÁSI RENDELETE
         (2019. június 20.)
         a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott harminchetedik részleges pályázati felhíváshoz kapcsolódó minimális eladási áráról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
         mivel:

                     (1)

                     A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

                     (2)

                     A harminchetedik részleges pályázati felhívásra beérkezett pályázatok alapján indokolt minimális eladási árat meghatározni.

                     (3)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló harminchetedik részleges pályázati felhívás tekintetében – amelyre vonatkozóan a pályázatok benyújtásának határideje 2019. június 18-án járt le – a minimális eladási ár 175,90 EUR/100 kg.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 20-án.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 206., 2016.7.30., 71. o.

            (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).